ཁ་སང་ཕྱི་ཚེས་༢༦ཉིན་༧གོང་ས་རྒྱལ་བ་རིན་པོ་ཆེ་མཆོག་ནས་སྐུ་ཞབས་ཇོན་ལགས་ཀྱི་བཟའ་ཟླ་སི་ཌི་མེག་ཁན་ལགས་སུ་ཐུག་གསོའི་གསུང་འཕྲིན་ཞིག་བསྩལ་བའི་ནང་།ངོས་ནས་ཁྱེད་དང་ཁྱེད་ཀྱི་ནང་མི་ཚོར་སྐྱོ་གདུང་ཆེ་བའི་དུས་སྐབས་འདིར་གདུང་སེམས་མཉམ་སྐྱེད་ཞུ་ཡི་ཡོད།ཕྱི་ལོ་༢༠༠༨ལོར་ངོས་ཁོང་དང་མཇལ་རྒྱུའི་གོ་སྐབས་བྱུང་།ངོས་ནས་དམ་པ་ཁོང་གིས་ལོ་མང་རིང་ཨ་རིའི་མི་མང་ལ་ལྷག་བསམ་རྣམ་དག་གིས་སྲི་ཞུ་བསྒྲུབས་པར་རྗེས་སུ་ཡི་རངས་ཞུ་ཡི་ཡོད་པ་མ་ཟད།དམ་པ་ཁོང་གིས་དམངས་གཙོ་དང་འགྲོ་བ་མིའི་ཐོབ་ཐང་།དེ་བཞིན་ཁོར་ཡུག་སྲུང་སྐྱོབ་ཀྱི་གནས་སྟངས་སྤྱི་དང་།བྱེ་བྲག་ཏུ་བོད་ནང་གི་གནས་སྟངས་ཐོག་ཐུགས་འཁུར་གནང་བར་རྗེས་སུ་ཡི་རངས་དང་བཀའ་དྲིན་རྗེས་དྲན་ཞུ་ཡི་ཡོད།ཅེས་གསུངས་འདུག